काहिरा:मिस्र के अशांत सिनाई प्रायद्वीप में दो बम विस्फोट में दो पुलिस कर्मियों तथा दो सिपाहियों की मौत हो गई। सिनाई में इस्लामिक स्टेट के जिहादी आए दिन सुरक्षा बलों को निशाना बनाते हैं। अधिकारियों ने बताया कि एक हमला कल तड़के हुआ जब पुलिस के वाहन को निशाना बना कर रिमोट नियंत्रित विस्फोट किया गया। तब सुरक्षा बल गाजा पट्टी के समीप सीमा पर रफाह क्षेत्र में तलाशी अभियान चला रहे थे ।